อยากสอบถามคุณว่าถ้าเราเป็นริดสีดวงขั้นที่2นี่จำเป็นต้องผ่าตัดไหมค่ะระหว่างผ่าตัดกะกินยาอันไหนดีกว่าค่ะและกินยาสามารถทำให้หายได้ไหมและผลข้างเคียงของการผ่าตัดนี่ทำให้เป็นมะเร็งได้ไหมค่ะกลัวมากเลยค่ะ
สวัสดีค่ะ โรคริดสีดวงทวาร เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาโดยปัจจัยที่ทำให้เกิดริดสีดวงทวารเช่น การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ดื่มน้ำน้อย การเป็นริดสีดวงทวารนั้นจะทำให้เวลาถ่ายแล้วเจ็บ คนไข้ก็มักจะหลีกเลี่ยงการถ่าย ยิ่งทำให้อุจจาระที่ค้างอยู่นานก็ยิ่งแข็งขึ้น พอต้องถ่ายทีก็ยิ่งเจ็บมากขึ้นไปอีก จึงควรหลีกเลี่ยงปัจจัยดังกล่าวริดสีดวงระยะที่ 2 คือระยะที่หัวริดสีดวงทวารโตมากขึ้น เริ่มโผล่ออกมาพ้นทวารหนัก เวลาเบ่งอุจจาระจะออกมาให้เห็นมากขึ้น และหดกลับได้เองหลังการขับถ่ายสำหรับริดสีดวงระยะที่ 2 นี้การรักษาคือใช้ยาเหน็บทวารและยากิน และดูแลไม่ให้ท้องผูกหรืออุจจาระแข็ง ดังที่กล่าวไป ถ้าเป็นระยะ 2 น่าจะยังไม่มีความจำเป็นต้องผ่าตัด นอกจากว่ามีอาการมากจนทนไม่ได้ค่ะ และการเป็นริดสีดวงไม่ได้มีความสัมพันธ์กับการเป็นมะเร็งชนิดใดๆค่ะ